Diari Oficial de la Generalitat Valenciana


Sumari del DOGV 3134, del 02-12-1997 (1997/3360)

Convocatòria de la plaça d'encarregat d'obres i serveis.
--------------------------------------------------------

### Dades del document

Número de DOGV
:   3134

Data del DOGV
:   02-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3360


Data del document
:   06-11-1997

Organisme emissor
:   Ajuntament de Buñol

Tipus de document
:   Convocatòria

Descriptors 

:   * Buñol
    * administració local
    * concurs administratiu

Convocatòria de la plaça d'encarregat d'obres i serveis. [97/A3360]
  
L'alcalde, el dia 6 de novembre de 1997, va resoldre convocar les proves selectives per a la provisió de la plaça de personal laboral fix d'encarregat d'obres i serveis, per promoció interna i procediment de selecció de concurs, de conformitat amb les bases que van ser aprovades per l'Ajuntament en ple en la sessió de 28 d'octubre de 1997 i que a continuació es transcriuen literalment.
  
Primera. Objecte de la convocatòria
  
L'objecte d'aquesta convocatòria és la provisió de la plaça de personal laboral fix d'encarregat d'obres i serveis amb nivell de titulació de grup C, per promoció interna i sistema selectiu de concurs.
  
Segona. Condicions dels aspirants
  
a) Ser espanyol o ciutadà d'algun de la resta d'estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes disposats en la llei estatal que regula aquesta matèria.
  
b) Haver complit 18 anys d'edat.
  
c) No patir cap malaltia o defecte físic que impedisca l'exercici de les funcions corresponents.
  
d) No haver sigut separat, mitjançant expedient disciplinari, del servei a l'estat, a les comunitats autònomes o a les entitats locals, ni haver sigut objecte de comiat laboral declarat procedent.
  
e) Posseir el títol de Batxiller Superior o Formació Professional de segon grau o equivalent. En el cas que s'adduïsca un títol equivalent a l'exigit, haurà d'adjuntar un certificat de l'òrgan competent que acredite l'esmentada equivalència.
  
f) Pertànyer a la plantilla laboral de l'Ajuntament de Buñol com a fix, amb una antiguitat almenys de dos anys en el grup D.
  
Les persones aspirants han de complir totes aquestes condicions referides sempre a la data de finalització del termini de presentació d'instàncies.
  
Tercera. Forma i termini de presentació d'instàncies
  
Les instàncies de sol·licitud per a prendre part en el concurs, en què les persones aspirants han de manifestar que compleixen tots els requisits exigits en la base segona, referits sempre a la data d'expiració del termini assenyalat per a la presentació d'instàncies, i que es comprometen a prestar jurament o promesa, tal com estableix el Reial Decret 707/1979, de 5 d'abril, es dirigiran a l'Alcaldia i es presentaran en el Registre General d'aquesta o en la forma que determina l'article 38 de la Llei 30/1992, de 26 de novembre, durant el termini de 20 dies naturals a partir de l'endemà de l'aparició de l'extracte de la convocatòria en el Boletín Oficial del Estado.
  
Caldrà adjuntar a les instàncies els documents originals o fotocòpies compulsades acreditatives dels mèrits que s'hi al·leguen i hagen de servir de base per a l'aplicació de la taula de mèrits del concurs, i la carta de pagament acreditativa d'haver pagat en la Depositaria de Fons de l'Ajuntament l'import de 1.500 pessetes com a drets d'examen, els quals no podran ser tornats sinó en el cas que no siguen admesos a l'examen perquè falten els requisits exigits per a prendre-hi part.
  
Es fa constar que els anuncis successius relacionats amb el desenvolupament d'aquesta convocatòria es publicaran en el Butlletí Oficial de la Província i al tauler d'edictes de l'Ajuntament.
  
Quarta. Admissió d'aspirants
  
Expirat el termini de presentació d'instàncies, l'alcalde dictarà una resolució mitjançant la qual declararà aprovada la llista d'admesos i exclosos.
  
En aquesta resolució, que es publicarà en el Butlletí Oficial de la Província, s'indicarà el lloc on es trobe exposada al públic la llista certificada completa d'aspirants admesos i exclosos, s'assenyalarà un termini de 10 dies hàbils per a la seua esmena, i es determinarà, així mateix, la composició del tribunal i la data de constitució d'aquest per a valorar mèrits.
  
Així mateix, s'exposarà al tauler d'edictes municipal. La publicació d'aquesta resolució en el Butlletí Oficial de la Província serà determinant dels terminis a l'efecte de possibles impugnacions o recursos.
  
Cinquena. Tribunal qualificador
  
El tribunal qualificador estarà constituït per:
  
President: el de la corporació o membre d'aquesta en qui delegue.
  
Secretari: el de la corporació o funcionari d'aquesta en qui delegue.
  
Vocals:
  
- Un representant de l'administració del Govern Valencià designat per la Direcció General d'Interior de la Conselleria de Presidència.
  
- El regidor delegat de l'àrea corresponent.
  
- Un regidor designat per l'Alcaldia.
  
- Un representant dels treballadors designat pel Comité d'Empresa.
  
Els vocals del tribunal han de posseir una titulació o especialització iguals o superiors a les exigides per a prendre part en les proves selectives.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, i quedarà integrat pels suplents respectius que, simultàniament amb els titulars, hauran de designar-se. El tribunal resoldrà els dubtes que sorgisquen en l'aplicació de les bases d'aquesta convocatòria.
  
El tribunal que actue en les proves selectives tindrà la categoria tercera de les incloses en l'annex IV del Reial decret 236/1988, de 4 de març.
  
Sisena. Barem de mèrits
  
1. Serveis prestats. Fins a un màxim de 5 punts.
  
- 0,25 punts per any complet de serveis en el mateix grup de titulació o en el grup immediatament inferior i 0,10 punts en els restants grups.
  
Es computaran els serveis previs prestats en l'administració que s'hagen reconegut a l'empara del que disposa la Llei 70/1978, de 26 de novembre. No es computaran mai els serveis que s'hagen prestat simultàniament amb altres també al·legats.
  
2. Titulació. Es valorarà fins a un màxim de 2 punts la possessió d'altres titulacions d'un nivell igual o superior a l'exigit per la convocatòria sempre que tinguen relació directa amb les funcions del lloc convocat.
  
- Si el títol és de nivell superior a l'exigit: 2 punts.
  
- Si el títol és d'igual nivell a l'exigit: 1 punt.
  
3. Experiència. Es valorarà fins a un màxim de 4 punts a raó d'1 punt per any complet de serveis, i es valorarà atenent principalment la realització de funcions semblants a les que ha d'exercir, acreditat mitjançant un certificat de serveis prestats. A l'efecte de les funcions desenvolupades, s'hi tindran en compte els certificats expedits pels responsables del servei.
  
4. Cursos. Es valoraran fins a un màxim de 2 punts, d'acord amb els criteris següents:
  
a) Cursos de 100 o més hores: 2 punts.
  
b) Cursos de 75 o més hores: 1,5 punts.
  
c) Cursos de 50 o més hores: 1 punt.
  
d) Cursos de 25 o més hores: 0,5 punts.
  
e) Cursos de 15 o més hores: 0,2 punts.
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions que s'han d'exercir. Aquelles activitats de naturalesa diferents als cursos, com ara jornades, taules redones, trobades, debats o anàlegs no podran ser objecte de valoració.
  
Setena. Sistema de qualificació
  
S'efectuaran les qualificacions d'acord amb el barem de la base sisena i no seran valorats els mèrits no justificats.
  
Sols es valoraran aquells mèrits obtinguts o computats fins a la data en què finalitze el termini de presentació d'instàncies, i serà proposat pel tribunal el candidat que obtinga major puntuació.
  
Vuitena. Relació de punts obtinguts, ordre de prelació i presentació de documentació
  
Finalitzada la baremació, el tribunal publicarà la relació per ordre de puntuació i elevarà la proposta a l'alcalde favor de la persona aspirant que obtinga una major puntuació per a la formalització del contracte laboral. Aquesta proposta no podrà superar el nombre de places convocades.
  
La persona aspirant proposada presentarà a la secretaria de la corporació, dins del termini de 20 dies naturals des que es faça pública la relació d'ordre de puntuació, els documents que acrediten que es compleixen els requisits exigits en la base segona d'aquesta convocatòria.
  
Si, dins del termini indicat i llevat de casos de força major, no presenta la documentació o d'aquesta es desprén que hi manca algun dels requisits exigits, no podrà ser contractat, i quedaran anul·lades totes les actuacions sense perjudici de la responsabilitat en què puga haver incorregut per falsedat en la instància.
  
L'alcalde procedirà a la formalització del contracte on s'establirà un període de prova d'un mes, d'acord amb l'article 14, apartat 1 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors. Una vegada haja transcorregut aquest termini satisfactòriament, adquirirà la condició de personal laboral fix.
  
Novena. Impugnacions
  
Aquesta convocatòria, les seues bases i tots aquells actes administratius que es deriven d'aquestes i de l'actuació dels tribunals podran ser impugnades per les persones interessades en els casos i en les formes establides en la Llei 30/1992, de 26 de novembre.
  
Contra aquestes bases i la convocatòria, que posen fi a la via administrativa, s'hi podrà interposar un recurs contenciós administratiu del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de l'última publicació en el Butlletí Oficial de la Província o en el Diari Oficial de la Generalitat Valenciana, amb la prèvia comunicació a aquest Ajuntament conforme al que estableix l'article 110 de la Llei 30/1992, de 26 de novembre.